“ይህን ክፉ ጊዜ ለማለፍ የእኛ ጥንቃቄና መረዳዳት ያስፈልጋል”- ድምፃዊ ያሬድ ነጉ
ከወቅታዊ የኮሮና ቫይረስ ራስን ለመጠበቅ ጥንቃቄ ማድረግ አስፈላጊ መሆኑንና፣ በመንግሥት የተወሰኑ ውሳኔዎችና የጤና ባለሙያዎችን መልዕክት መተግበር እንደሚገባ የሚያስበውና በአጭር ጊዜ ተወዳጅነት ያተረፈው የነጠላ ዜማ አርቲስቶች የኮሮና ቫይረስን ለመከላከል የበኩላቸውን ሙያዊ ሃላፊነት እየተወጡ መሆኑን ማሳያ መሆኑን የሚገልፅልን አርቲስት ያሬድ ነጉ አርቲስቶች ህዝቡ ራሱን ከኮሮና ቫይረስ እንዲጥብቅ ሙያቸውን ተጠቅመው እያዝናኑና እያስማሩ ናቸው ብዬ አምናለሁ ይላል።
“እኔም በበኩሌ እንደ አርቲስት ሰውን እያዝናና ያስተምራል በሚል ህብረተሰቡ ከኮሮና ቫይረስ ራሱን እንዲጠብቅ “ስሙ “የሚል ሙዚቃ ሠርቻላሁ። እንኳን ቀሳፊ በሽታ መጥቶ አይደለም መረዳዳት ኢትዮጵያዊ ባህላችን ነው። አሁን በወርሽኙ ምክንያት የንግድ እንቅስቃሴዎች በመዳከማቸው አነስተኛ ገቢ ያላቸው ሰዎች ቤት ውስጥ ናቸው። አርቲስቶችን ጨምሮ ብዙ ሰዎች ለእነዚህ ሰዎች ድጋፍ የሚውል ገንዘብና ቁሳቁስ እየሰጡ ናቸው። ተባብረን ይህን ክፉ ጊዜ እናልፈዋለን”። 
“እኔም በበኩሌ ከሙያ ድርሻዬ በተጨማሪ ኑሮቸውን ጎዳና ላይ 
ያደረጉ ዜጎች ለኮሮና ቫይረስ እንዳይጋለጡ በሚል 50 ሰዎችን ከጎዳና አንስተናል። ወረርሽኙ ሲያልፍ እናቶች ከሆኑ በባልትና፣ ወጣቶች ከሆኑ በተማሩበት የትምህርት ደረጃ ልክ ሥራ እንዲሠሩ የሚያደርግ ፕሮጀክት ቀርፀን እየሠራን ነው። የጀመርነው አዲስ አበባ ከተማ አዲስ ከተማ አካባቢ ወረዳ አንድ ነው፡ ይህን ክፉ ጊዜ ለማለፍ የእኛ ጥንቃቄና መረዳዳት ያስፈልጋል። ስለዚህ ሰዎች አስፈላጊውን ጥንቃቄ በማድረግ ራሳቸውን በመጠበቅ እንዲሁም አቅመ ደካሞችን በመርዳት ፈታኙን ጊዜ ማለፍ ይገባል”።አዲስ ዘመን ሚያዝያ 12 /2012 ጌትነት ምህረቴፎቶ በሀዱሽ አብርሃ